ບັນດາພັກການເມືອງຂອງມາລີ ປະຕິເສດຂໍ້ສະເໜີໃຫ້ ຈັດກອງປະຊຸມແຫ່ງຊາດ
ແນວຮ່ວມ FDR ກ່າວວ່າ ກອງ​ປະຊຸມ​ແຫ່ງ​ຊາດ​ ​ແມ່ນ​ທຽບກັນ​ບໍ່​ໄດ້ ກັບ​ການ​ນໍາ​ເອົາ​ລັດຖະທໍາມະນູນ ​ກັບ​ຄື​ນ​ມາ. 
ກຸ່ມກະບົດກຸ່ມນຶ່ງທີ່ສູ້ລົບກັບກອງທັບຂອງມາລີ ກ່າວວ່າພວກຕົນຈະຍຸຕິການປະຕິບັດ ການທາງທະຫານລົງ ໃນຕອນທ່ຽງຄືນຂອງວັນພະຫັດມື້ນີ້ ກຸ່ມກະບົດແບ່ງແຍກດິນແດນ MNLA ໄດ້ອອກປະກາດດັ່ງກ່າວ ຜ່ານ ທາງເວັບໄຊ້ຂອງ ເຂົາເຈົ້າ ພວກກະບົດເຜົ່າ Tuareg ພ້ອມກັບພວກນັກລົບອິສລາມ ໄດ້ຍຶດເອົາຫລາຍໆເມືອງທາງ ພາກເໜືອຂອງປະເທດ ເຊັ່ນເມືອງ Kidal, Gao ແລະເມືອງ Timbuktu ເມື່ອອາທິ ຜ່ານມາ ເວລານີ້ຍັງບໍ່ເປັນທີ່ແຈ້ງຂາວເທື່ອວ່າ ພວກນັກລົບອິສລາມຈະຍຸຕິການປະຕິບັດການທາງ ທະຫານນໍາຫລືບໍ່ ໃນຂະນະດຽວກັນນີ້ ບັນດາພັກການເມືອງທີ່ສໍາຄັນຂອງປະເທດມາລີ ຕ່າງກໍພາກັນປະຕິ ເສດຕໍ່ຄໍາຮຽກຮ້ອງຈາກບັນດາຜູ້ນໍາລັດຖະບານທີ່ຢາກໃຫ້ມີການຈັດກອງປະຊຸມລະດັບ ຊາດຂຶ້ນມາ ເພື່ອຫາທາງສະສາງແກ້ໄຂບັນຫາການເມືອງແລະຄວາມໝັ້ນຄົງຂອງປະເທດ ແນວຮ່ວມ FDR ຂອງ 50 ພັກການເມືອງແລະກຸ່ມສັງຄົມພົນລະເຮືອນໄດ້ອອກຖະ ແຫລງການສະບັບນຶ່ງເມື່ອວັນພຸດວານນີ້ ກ່າວວ່າ ກອງປະຊຸມແຫ່ງຊາດດັ່ງກ່າວ ແມ່ນ ທຽບກັນບໍ່ໄດ້ ກັບການນໍາເອົາລັດຖະທໍາມະນູນກັບຄືນມາ ແລະກັບໄປສູ່ຄວາມເປັນລະ ບຽບຮຽບຮ້ອຍ ຮ້ອຍເອກ Amadou Sanogo ຜູ້ນໍາລັດຖະບານທະຫານ ໄດ້ກ່າວວ່າ ກອງປະຊຸມທີ່ສະ ເໜີຂຶ້ນມາ ຂອງບັນດາຜູ້ຕ່າງໜ້າການເມືອງແລະສັງຄົມພົນລະເຮືອນນັ້ນ ອາດສາມາດຫລໍ່ ຫລອມໃຫ້ມີຄວາມເຫັນຕ້ອງພ້ອງກັນກ່ຽວກັບວິທີການຮັບມືກັບສິ່ງທ້າທາຍຕ່າງໆນານາ ຂອງປະເທດມາລີ ພວກທະຫານໄດ້ຍຶດອໍານາດຈາກປະທານາທິບໍດີ Amadou Toumani ເມື່ອວັນທີ່ 22 ເດືອນມີນາຜ່ານມາ ໂດຍກ່າວຫາທ່ານປະທານາທີີບໍດີວ່າ ບໍ່ສາມາດປະກອບອາວຸດໃຫ້ ກອງທັບໄດ້ຢ່າງດີ ເພື່ອຕໍ່ສູ້ກັບກຸ່ມກະບົດ ປະຊາຄົມໂລກໄດ້ຮຽກຮ້ອງໃຫ້ພວກຜູ້ນໍາລັດ ຖະປະຫານ ຈົ່ງມອບປະເທດຄືນໃຫ້ການປົກຄອງຂອງພົນລະເຮືອນ